Ons middagstappie – toortsie.com
September 20, 2019 ~ Toortsie
Om op die plaas te gaan stap, is net anders. Jy is in die natuur. Rustig.
Ek en manlief gaan stap ‘n ent. ‘n Lywige ent teen ‘n stewige pas. Die stappie sluit genoeg steil bulte ook in. Lekker uitkomkans vir die honde ook.
Ons is nie ál wat wil saamstap nie.
Ons stap deur die kamp met jong verse. Jerseyverse. En hulle is nuuskierig. Veral as die honde by is.
Die een oomblik wei almal nog rustig, die volgende oomblik kom almal nader. Die honde trek hulle aandag. Al hoe nader. Arme honde weet nie wát om te doen nie. Veg? Of vlug?
Die een vlug later, trop verse agterná.
Honde kom soek skuiling onder my voete.
Hier en daar ‘n bol beesmis wat jy mistrap. Of nie.
Hulle volg ons die hele pad, kry sommer goeie oefening op die koop toe.
Groot was die verontwaardiging op hulle gesigte toe ons deur ‘n hek stap en dit toemaak sodat hulle nie verder kan saamstap nie. 😁
As ons gaan stap, stap aaaallllmaaaal saam. 😁
Next ›Die Oorwinnaar
19 thoughts on “Ons middagstappie”
September 20, 2019 om 8:57 vm
Sweet, Toortsie. Hemels.
September 20, 2019 om 9:11 vm
Oe…maar hulle is pragtig. Daai oë!!
Kyk tot onder op die draai kom hulle steeds aan. 😁
September 20, 2019 om 10:27 vm
Sjoe…hulle is te mooi. Sulke lieflike sagte diere
September 20, 2019 om 10:39 vm
Hulle is ja, en hierdie is jong, dragtige verse, nog aan die begin van hulle lewe. 🙂
September 20, 2019 om 11:21 vm
Ag ek wil net aan een vat en daai tong oor my hand voel….
September 20, 2019 om 11:28 vm
Gril ek nou! 😁
September 20, 2019 om 12:07 nm
September 20, 2019 om 9:14 vm
Ag dis SO oulik!
September 20, 2019 om 9:37 vm
mos hoe die lewe moet wees – mooiste foto ook
September 20, 2019 om 9:44 vm
My man is die fotograaf.
September 20, 2019 om 11:56 vm
Dis net te oulik, Toorts!
Nou toe! Ek sal ook graag saamstap in daardie asemrowende mooi omgewing. Dis ‘n pragtige foto.
September 20, 2019 om 2:40 nm
Jy sal net moet jyk waar jy trap, hoor. 😁
Ek gee nie om in beesmis te trap nie, maar ek hoop nie daar is slange en skerpioene nie?
Kan dít nie belowe nie. 😁
September 20, 2019 om 3:29 nm
Ek sal maar my kanse waag
September 20, 2019 om 2:23 nm
Dit is ‘n pragtige, omgee, en net wees foto. Lyk hemels
Dit was soms erg, soms lagwekkend. 😁